钦定古今图书集成/理学汇编/字学典/第088卷 > 明解缙春雨杂述 > 《学书法》
## 钦定古今图书集成/理学汇编/字学典/第088卷 > 明解缙春雨杂述 > 《学书法》

学书之法，非口传心授，不得其精。大要须临古人墨
迹，布置闲架，担破管，书破纸，方有工夫。张芝临池学
书，池水尽黑。锺丞相入抱犊山十年，木石尽黑。赵子
昂国公十年不下楼。巙子山平章每日坐衙罢，写一
千字，才进膳。唐太宗皇帝简板马上字，夜半起把烛
学《兰亭记》，大字须藏闲架。古人以帚濡水，学书于砌，
“或书于几”，几石皆陷。